**DS(1) 24-25** M**etodiskā VĒSTULE 20.09.24**

**Labdien, cien. studenti – Domātāji par domāšanu!**

Apsveicu visus studentus, kuri šobrīd ir reģistrējušies LU izvēles studiju kursa “DOMĀŠANAS SISTEMOLOĢIJA” apzināšanai 2024/2025. akadēmiskā gada rudens semestrī! **Lai mums visiem labi sokas un labi izdodas, patstāvīgi radošā sadarbībā** gūstot jaunu dzīves pieredzi (**zināšanas,** **attieksmes**, **prasmes)** vairāk vai mazāk apzināti sakārtotai dzīvei (**izziņai**, **apdomai**, **rīcībai**) nākotnē!

Pašlaik ir aizvadītas divas pirmās studiju darba nedēļas, kurās esam uzsākuši virzību uz kursa IEVADĀ uzstādīto vispārīgo mērķi.

Attēls, kurā ir teksts, zīdītājs, vāvere, zāle

Apraksts ģenerēts automātiski

**Jauno dzīves pieredzi savai dzīvei gūsim, studiju kursa “DOMĀŠANAS SISTEMOLOĢIJA” ietvarā veicot vispārizglītojošu zinātnisko pētījumu “SISTĒMISKĀ DOMĀŠANA”.**

Attēls, kurā ir teksts, slēpošana, kalns, grafiskais dizains


Apraksts ģenerēts automātiski

**Ikviens CILVĒKS ir VISUMA daļa, kas DZĪVO uz Zemeslodes, atveidojot Visuma parādības kā mainīgas lietas savā Domu pasaulē.**

Šajā vēstulē vēlos dalīties ar savām domām par grūtībām, kuras vērojamas kursa studiju darbu uzsākot, kā arī sniegt atbilstošus metodiskos padomus studiju kursa “DOMĀŠANAS SISTEMOLOĢIJA” ietvarā veicamā vispārizglītojošā zinātniskā pētījumu “SISTĒMISKĀ DOMĀŠANA” īstenošanai.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**Apzināta domāšana par Cilvēka Domu pasauli (domām un domāšanu) Cilvēku ikdienas dzīvē ir neparasta. Visi Cilvēki domā, taču vairums par domāšanu parasti nedomā.**



**Uzsākot mūsu izvēles studiju kursa īstenošanu kā vispārizglītojošu zinātnisku pētījumu, vairums studentu izjūt, ka notiek satikšanās ar kaut ko jaunu, neparastu, līdz šim nezināto.** Proti, ir neziņas stāvoklis un rodas jautājums: ko un kā darīt, lai novērstu šo cilvēkus satraucošo neziņas stāvokli un veiksmīgi apmierinātu aktuālo dzīves vajadzību.

Nezināmā pārvēršana zināmajā ir ļoti nopietna – grūta, noteiktu pretestību pārvaroša cilvēkdarbība, kuru daudzi cilvēki, diemžēl, negrib vai nespēj īstenot. Jā, tas ir grūti – ir jādomā, bet domāt bieži vien negribas, jo domāt neprotam un pat nezinām, ko nozīmē vārds “domāt”. **Ikvienas jaunas mūsu dzīves vajadzības apmierināšana sākas ar sākotnējā neziņas stāvokļa novēršanu (IZZIŅA), kam seko rūpīgi izvērtēta (APDOMA) un izplānota vajadzības praktiskā apmierināšana (RĪCĪBA).**

Visi, kuri ir uzsākuši nopietnas kursa studijas un pašlaik veido sava pētījuma “Sistēmiskā domāšana” pārskata IEVADA melnrakstu, būs izjutuši augšminēto satraukumu un parasti saka, ka **ir grūti** **sākt apzināti domāt par domāšanu.**. Satraucošo neziņas izjūtu pavada atbilstoša emocionāla reakcija. Man ir grūti, nezinu ko un kā darīt (rīkoties)! Taču, ja nu tā mierīgi, emocionāli tēlaini neuzsprāgstot, bet racionāli prātīgi padomā? Proti, kādi ir satraukuma cēloņi, jo tad jau varēs vieglāk un sekmīgāk doties tālāk, savu spēju un iespēju robežās pārvarot atbilstošās GRŪTĪBAS.

Taču mēs jau esam sākuši domāt par domāšanu! Proti, sākuši nopietni apdomāt lekcijās dzirdēto un redzētās domu kartes.

Attēls, kurā ir teksts, kaķis, iekštelpu, persona

Apraksts ģenerēts automātiski Attēls, kurā ir teksts, persona, iekštelpa, klēpjdators

Apraksts ģenerēts automātiski Attēls, kurā ir teksts, vēstule, biroja materiāli, vēstuļpapīrs

Apraksts ģenerēts automātiski

Attēls, kurā ir teksts, ekrānuzņēmums, fonts, rinda

Apraksts ģenerēts automātiski

**Cilvēka DZĪVE kā nemitīga fizisko un garīgo vajadzību apmierināšana IR NEMITĪGA CĪŅA AR GRŪTĪBAM – grūtības ir neizbēgamas!**

**Cik gan tas īsi, skaidri un izsmeļoši izskatās un skan, bet …. kāpēc tik bieži ikdienas praksē ir tik ļoti g r ū t i uzsākt jaunu cilvēkdarbību īstenošanu?**

Tad nu iesaku ikvienam rūpīgi apzināt sava studiju darba (un ne tikai šī darba) īstenošanas grūtības, kā arī savu spēju un ārējo iespēju robežās īstenojamo šo grūtību pārvarēšanu. Pats galvenais – pārāk nesatrauksimies par grūtībām cilvēkdarbības uzsākot! Pacentīsimies apzināt un izvērtēt šo grūtību CĒLOŅUS un tad pieņemt lēmumu “par” vai “pret” attiecīgo cilvēkdarbību īstenot vai jau uzsākto pārtraukt.

**Cilvēkdarbību īstenošanas sākotnējo grūtību galvenie cēloņi**

1. **Cilvēkdarbības īstenošanas vājā motivācija, gribas (gribasspēka) trūkums.** Proti, nav skaidras atbildes un jautājumu: kāpēc man un/vai mums būtu jāīsteno konkrētā cilvēkdarbība jeb kāds man un/vai mums no iespējamās dzīves vajadzības apmierināšanas būs labums? Citiem vārdiem izsakoties, es vai mēs nezinām vai neesam pietiekami pārliecināti, ka gribam apmierināt konkrēto savas un/vai mūsu dzīves vajadzību.
2. **Cilvēkdarbības īstenošanas nepieciešamo garīgo un fizisko līdzekļu trūkums.** Proti, trūkst nepieciešamās dzīves pieredzes jeb izglītības, kā arī atbalstošas apkārtējās sociālās vides trūkums un /vai nepieciešamie finanšu (naudas( līdzekļi,

Protams, visas grūtības pilnībā novērst neizdosies, jo tas vienkārši nav iespējams. Varam tikai šīs grūtības mazināt, atbilstoši līdzsvarojot atbilstošās cēloņseku sakarības. **Nespējot pietiekoši samazināt pastāvošās grūtības, būtu jāatsakās no attiecīgās dzīves vajadzības apmierināšanas.** Visuma filozofiskajā skatījumā un redzējumā Cilvēka Dzīves grūtības kā parādības sociālajās un humanitārajās zinātnes un tehnoloģijās teorētiski ir līdzīgas fiziskās berzes parādībām mehānikā.

Noslēdzot šo vispārīgo ieskatu cilvēkdarbību īstenošanas grūtību apzināšanā, šīs metodiskās vēstules otrajā daļā apzināsim mūsu vispārizglītojošā zinātniskā pētījuma “SISTĒMISKĀ DOMAŠANA” aktuālos organizatoriskos un metodiskos jautājumus. Arī šeit, uzsākot šo pētījumu, pārāk nesatrauksimies par sākotnējām grūtībām! Ja kaut kas vēl nav skaidrs - saprasts un izprasts, turpināsin izzināt, apdomāt un praktiski īstenot visefektīvāko jaunas dzīves pieredzes iegūšanas metodiku – izglītojošo zinātnisko pētniecību! Lai atceramies, ka pavisam drīz ir jāpabeidz 1.paškonroles uzdevums- sagatavot pētījuma pārskata IEVADA melnrakstu.

Turpinājumā atziņas un metodiskie padomi mūsu pētījuma īstenošanai.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**Lai sokas studiju kursa “DOMĀŠANAS SISTEMOLOĢIJQA” īstenošanas process kā vispārizglītojošais zinātniskais pētījums “SISTĒMISKĀ DOMĀŠANA”**

Vispirms pievērsīsim īpašu uzmanību kursa satura īstenošanas un atbilstošās pētniecības procesu līdzīgajām struktūrām.Proti, **studiju kurss un pētījums seko mērķtiecīgo cilvēkdarbību universālajai struktūrai, kuru raksturo piecas cēloņsecīgi saisttas daļas: IEVADS, IZZIŅA-APDOMA-RĪCĪBA,NOBEIGUMS.**

**Attēls, kurā ir teksts, ekrānuzņēmums, fonts, cipars

Apraksts ģenerēts automātiski**

**Vispārizglītojošā zinātniskā pētījuma “ SISTĒMISKĀ DOMĀŠANA” īstenošanas pārskata struktūra**

Attēls, kurā ir teksts, fonts, ekrānuzņēmums, cipars

Apraksts ģenerēts automātiski

**Studiju kurss īstenojas kā izglītojošais pētījums – kursa struktūra ir paraugs pētījuma struktūrai un otrādi.** Piedāvāju šī kursa īstenošanas gaitā sekot šai struktūrai, kura ir jau sen cilvēces attīstības gaitā radusies un dzīves praksē pārbaudīta. Tiesa gan, dzīves ikdienā bieži vien neizprasta un neizmantota.

Formālajai pārskata struktūrai pievienojot tekstu un vizuālās ilustrācijas (domu kartes), pacentīsimies, **lai studiju kursā īstenotā pētījuma pārskats nebūtu atstāstījums,** **bet gan** patstāvīgi radošā sen seno Lielo Domu kopsaistībā **ar mūsdienu dzīves realitāti sakņots zinātniska rakstura sacerējums.**

Attēls, kurā ir teksts, cilvēka seja, persona, sieviete

Apraksts ģenerēts automātiski

Īpaši derētu ievērot studiju kursa un pētījuma vispārīgās struktūras trīs centrālo daļu veidoto trapecveida struktūru, kas atbilst Cilvēku Dzīves pieredzes trim daļām.

**2.daļa** - **APDOMA,** kurā izvērtē 1.daļā izzināto vajadzības apmierināšanas lietderību, uzstāda par vērtīgu atzītās cilvēkdarbības konkrēto mērķi un tam pakārtotos uzdevumus, kā arī pieņem lēmumu sākt sekojošo rīcību.

**3.daļa** – **RĪCĪBA** (nolaišanās**)** – vispārīgajās sistēmu teorijas atziņās sakņots studenta paša izvēlētas konkrētas parādības sistēmisks lietišķais pētījums, kas ir saistīts ar kādas noteiktas dzīves vajadzības apmierināšanu.

Attēls, kurā ir teksts, dators, klēpjdators, tīmekļdators

Apraksts ģenerēts automātiski

**1.daļa –** **IZZIŅA** (pacelšanās**)** – Visuma atveida Cilvēka smadzenēs iemiesotajā Domu pasaulē izzinošā pētījuma daļa (kas tā tāda Domu pasaule - domu un domāšanas sakārtotība jeb sistēmisms.

**Līdz 27.09.2024 aicinu visus studentus izstrādāt un iesūtīt man savu sev veltītā 1.paškontroles darba “Pētījuma “Sistēmiskā domāšana“ IEVADA melnraksta kopiju.** Tas būs kontroldarbs katram no Jums pašam. Man iesūtītā kopija tikai apliecinās Jūsu patstāvīgā darba procesu radošā attīstībā.

**Metodiskie padomi pētījuma pārskata IEVADA izstrādei**

Pētījuma “Sistēmiskā domāšana” pārskats ir studiju kursa “Domāšanas sistemoloģija” īstenošanas gaitā veiktā darba raksturojums, kuru uzsāk pētījuma pārskata **Ievads.** Kā ikdienā parasti sakām, “dari ko darīdams, vispirms apdomā galu”, jo ”kā sākumā jūgsi, tā arī pēc tam brauksi un aizbrauksi”.

Ikviena pētījuma pārskata IEVADA būtība un sūtība ir īsa, skaidra un izsmeļoša (1-2 lpp.apjomā) atbilde uz jautājumu: **kas, kāpēc un kā tiek pētīts?**. Citiem vārdiem izsakoties, ikviena pētījuma pārskata IEVADĀ noteikti tiek sniegts konkrētās izvēlētās parādības **pētījuma pamatojums** – kāpēc šis pētījums autoram ir vajadzīgs jeb nepieciešams. Pēc tam tiek formulēti **pētījuma mērķis un uzdevumi.** Visbeidzot tiek raksturota **pētījuma praktiskās izstrādes organizācija,** uzrādot pētījuma kalendāro plānu, kā arī nepieciešamos līdzekļus (mūsu studiju procesā izmantojamos informācijas avotus). Protams, ievada sākotnējais melnraksts turpmākajā pētījuma gaitā vēl tiek atbilstoši pilnveidots, to precizējot.

Ievērosim, ka ikvienā pētījuma pārskata **sākuma daļu jeb IEVADU pilnajā pārskatā secīgi papildinās pētījuma beigu daļa jeb NOBEIGUMS.** Visas pētījuma daļas pastāv kopsaistībā, veidojot pētījumu kā kopveselumu. Pētījumā sasniegtais rezultāts pārskata Nobeigumā raksturo Ievadā uzstādītā pētījuma mērķa sasniegtību – īstenotās cilvēkdarbības vajadzības apmierinājumu. Atkal vietā sens padoms: necel to, ko nespēj pacelt un panest! Domā pirms rīkojies! Lūk – te jau faktiski skaidri un uzskatāmi atsedzas domāšanas sakārtotība jeb sistēmisms dzīves praksē – īstenojot mūsu studiju kursu kā vispārizglītojošu zinātnisko pētījumu.

Visbeidzot, laiku pa laikam pārskatot un pilnveidojot sava pētījuma Ievada melnrakstu, lūdzu pievērst īpašu uzmanību nepieciešamībai **noteikti ievērot prasību patvaļīgi nenovirzīties no pētījuma tēmas “Sistēmiskā domāšana”.** Proti, nedrīkst ignorēt pētījuma 1. un 2. daļas, bet koncentrēties tikai uz kādu patstāvīgi izvēlēto atsevišķo problēmu, kura ir jārisina pētījuma 3.daļā. Pilnvērtīgs pētījums satur trīs daļas un, protams, arī atbilstošu ievadu un nobeigumu).

**Daži padomi, kas ir saistībā ar domātāja, rakstītāja un runātāja saziņas valodu.**

P i r m k ā r t , **ir ļoti** **rūpīgi jāizvēlas tekstā izmantojamie vārdi – nelietojiet vārdus, kuru nozīmi pietiekami labi nezināt.** Veidojiet tekstus (sākot ar tekstus veidojošajiem teikumiem) kā atbilstoši kopsaistītu vārdu kopas, lai pētījuma pārskats būtu sakārtots skaidras nozīmes vārdu (domu) veidots veselums. Piemērām, esiet uzmanīgi – ļoti bieži vārda “sistemoloģija” vietā lieto nevārdu “sistematoloģija”, bet vārdkopas “sistēmiskā domāšana” vietā nekorekti runā, raksta “sistemātiskā domāšana”. Atšķirsim arī vārdu kopas **“sistēmu teorija”** un vārda **“sistemoloģija”** nozīmes. Vārdu kopa ”sistēmu teorija” nozīmē “ v i s p ā r ī g a domu, domāšanas sakārtotības jeb sistēmisma teorija“. Savukārt vārds “sistemoloģija” nozīmē “praktiskā jeb kādai atsevišķai dzīves nozarei k o n k r e t i z ē t a vispārīgā sistēmu teorija”. Citiem vārdiem, **sistemoloģija ir mācība par vispārīgās sistēmu teorijas izmantošanu konkrētā dzīves prakses nozarē.**

O t r k ā r t, gribu pievērst īpašu uzmanību mūsu saziņā izmantotās vārdiskās valodas **sakārtotībai.** Proti, **sakārtota domāšana (domu sakārtotība) c**ilvēku saziņas praksē izpaužas kā sakārtots vārdu kopums – **vārdu sakārtotība** konkrētajās **vārdiskajās valodās.** Būsim ļoti uzmanīgi, uzticot tekstu tulkojumus mākslīgajam intelektam – kādai konkrētai tulkošanas datorprogrammai.

***Šodien visapkārt dzirdamās runas un lasāmie raksti par neveiksmīgas saziņas jeb komunikācijas izraisītajām problēmām liecina par mūsu saziņā lietoto vārdisko valodu sakārtotības zemo līmeni.*** *Tas ir fakts, taču kāds tam ir cēlonis? Atbilde jau ir pavisam vienkārša: saziņā izmantotās valodas vājās sakārtotības pamatā ir vāji sakārtota cilvēku Domu pasaule (domas, domāšana). Diemžēl, bet šo atbildi ļoti daudzi cilvēki pietiekami neapzinās, jo nav nopietni padomājuši par domāšanu, tās vadošo lomu cilvēku dzīvē.* ***Sakārtota domāšana – sakārtota dzīve (daudzveidīgu cilvēkdarbību kopums).***


Taču, lūdzu atvainot mani, bet ierobežotā laika un lielā studentu skaita dēļ es nespēju (un augstskolā jau tas man arī nav jādara) pilnvērtīgi redakcionāli apstrādāt no Jums saņemtos tekstus. Nepieciešamības gadījumā izdaru tikai būtiskākās korekcijas vai izsaku atbilstošas piezīmes. Lūdzu pilnveidojat savu saziņas valodu galvenokārt paši, jo vidusskolas absolventi taču 12 gadus ir mācījušies vārdisko jeb literāro valodu un arī skaitlisko jeb matemātiko valodu. Diemžēl, bet rezultāti bieži vien nav pietiekami labi studijām labās augstskolās. Taču to var labot, nemitīgi pilnveidojot savas saziņas valodas prasmes.

**Pētījuma rakstiskais pārskats un mutiskais ziņojums būs Jūsu lietotajā saziņas valodā izteikto domu sakārtotības apliecinājums! Augstvērtīga saziņa ir pilnvērtīgi sakārtotas saziņas valodas lietojums.**

**Dažas atziņas, kas raksturo mūsu pedagoģiskās sadarbības procesu**

Mēs visi kopā un katrs sev atsevišķi veicam vienas un tās pašas parādības “Sistēmiskā domāšana” pētīšanu, katram pašam neizdomājot savu vispārīgo pētījuma tēmu, tās nosaukumu. **Studentu kā pētnieku īpaši interesējošā vispārīgās tēmas konkretizācija ir atsevišķa – vispārīgajai tēmai pakārtota tēma. Šī pakārtotā pētījuma tēma - problēma ir jāizvēlas risināšanai pētījuma 3.daļā**.. Tā ir šī studiju kursa īstenošanas specifiskā prasība un to ikviens no Jums faktiski pēc noklusējuma ir pieņēmis šo studiju kursu izvēloties. Studiju kurss īstenojas sakārtoti jeb sistēmiski – no prakses paceļoties teorijā, pēc tam atkal atgriežoties praksē. **Mums ir kopīgs mērķis un uz to mēs dodamies sadarbībā, taču katrs darām sev savu darāmo darbu.**

Mūsu sadarbībā esmu “spēles” virsvadītājs, taču šajā intelektuālajā saspēlē domu bumbas savā jaunas dzīves pieredzes grozā ir jāmet katram pašam. Ikviena Cilvēka Domu pasaule ir kā domu grozs, kurā katrs pats pēc izvēles – vērtīborientācijas ielasa domas savai dzīvei. Es vadu mūsu kolektīvo pedagoģisko sadarbību, kurā īstenojas izteikti patstāvīga radošā studentu darbība.



Mūsu attālinātās tiešsaistes papildinošās vēstules tiek veltītas ne tikai atbilstošo metodisko padomu sniegšanai, bet arī atbildēm uz daļu no Jūsu jautājumiem (ne tikai tiešsaistē saņemtajiem un pārrunātajiem). Protams, ievērojot mūsu grupas dalībnieku parasti visai lielo skaitlisko apjomu un ļoti daudzveidīgo interešu pārstāvniecību, mana un Jūsu darba laika ierobežojumu dēļ pilnīgi visus jautājumus nevarēsim apspriest. Taču **kursa specifika – koncentrēšanās uz domāšanu par domāšanu prasa ikvienam ļoti daudz strādāt sev radoši patstāvīgi. Katram jāattīsta sava domāšana, domājot ar savu galvu savai personīgajai un sabiedrības dzīvei!** Tāda, starp citu, jau ir arī neobligātās augstākās izglītības būtības un sūtības viens no raksturojumiem. Mēs taču esam Universitātes līmenī! Būsim šim līmenim atbilstoši malači!

**Pētījuma „SISTĒMISKĀ DOMĀŠANA” p ā r s k a t s**

**Pētījuma p ā r s k a t a struktūra**

**Satura rādītājs IEVADS** (pētījuma pamatojums, pētījuma mērķis un uzdevumi, plāns un līdzekļi) **1.daļa. Sistēmiskā domāšana.** Izglītojošā pētījuma fundamentālā daļa, rodot sev atbildi uz jautājumu : kas tā tāda un kāpēc “sistēmiskā domāšana” un “sistēmu teorija”.

**2.daļa. Sistēmu teoriju galveno pamatatziņu kopsavilkums.**

**3.daļa Sistēmu teorija praksē** Izglītojošā pētījuma lietišķā jeb praktiskā daļa, rodot sev savu atbildi uz jautājumu : kā es varu izmantot sistēmiskās domāšanas teorijas kādas izvēlētas **s**avas dzīves vajadzības apmierināšanai?

**NOBEIGUMS** (pētījuma rezultāti (galvenie secinājumi un priekšlikumi), pētījuma pašnovērtējums (akcentējot ieguvumus, kas gūti veicot doto izglītojošo pētījumu) un perspektīvā attīstība nākotnē.

**Izmantoto informācijas avotu saraksts (atsauces)**

***Lūdzu nerakstīt lasītā un dzirdētā atstāstījumu, bet gan savu zinātniska rakstura sacerējumu par visiem obligāto tēmu “SISTĒMISKĀ DOMĀŠANA”. Protams, var tikt citētētas informācijas avotu sarakstā minēto autoru atziņas*.**

**Pētījuma rezultātu ziņojums**

Studiju noslēguma eksāmens īstenojas kā pētījuma pārskata kopsavilkuma publisks ziņojums, iegūto rezultātu apspriešana un vērtēšana. Atbilstošais ziņojuma prezentācijas materiāls (pptx formātā) ir jāsagatavo un **jāiesniedz vienlaikus ar pētījuma pārskatu.** Ziņojuma prezentācija un apspriešana, atbildes uz klausītāju jautājumiem ilgst līdz 30 minūtēm, ziņojumam veltot 10-15 minūtes.

**Ziņojuma struktūra**

1.kadrs **Titullapa** (fakultāte, studiju programma, pēījuma virsraksts, autors)

2.kadrs **Pētījuma pamatojums, mērķis, uzdevumi**

3., 4.kadrs **Pētījuma 1.daļā gūtās galvenās atziņas**

5.kadrs Vispārīgās s**istēmu teorijas galveno pamatatziņu izlase**

6., 7.kadrs **Pētījuma 3.daļā gūtās galvenās atziņas**

8.kadrs **Pētījuma galvenie secinājumi un priekšlikumi**

9.kadrs **Galvenie izmantotie informācijas avoti**

10.kadrs **Noslēguma lapa**

**Pārskata titullapas noformējums Ziņojuma ievada kadrs**

LU …….. fakultāte

………. studiju programma

izvēles kurss “Domāšanas sistemoloģija”

Izglītojošā zinātniskā pētījuma

“SISTĒMISKĀ DOMĀŠANA”

rezultātu ziņojums

Students : …………

Docētājs : LU emer.prof.Andris Broks

2024/2025

LU …….. fakultāte

…….. studiju programma

izvēles kurss “Domāšanas sistemoloģija”

Izglītojošā zinātniskā pētījuma

“SISTĒMISKĀ DOMĀŠANA”

pārskats

Students : …………

Docētājs : LU emer.prof.Andris Broks

2024/2025

**LU 2024/25. studiju gada rudens SEMESTRA eksāmenu sesija izvēles studiju kursam SDSKC001 “ Domāšanas sistemoloģija “ notiek laikā no 3.01.2025 līdz 24.01.2025**

Eksāmenam obligāti nepieciesamie materiāli ( pētījuma pārskats docx formātā un pētījuma rezultātu ziņojums pptx formātā jāiesūta elektroniski [**andris.broks@lu.lv**](mailto:andris.broks@lu.lv) **vismaz 3 dienas pirms izvēlētās eksāmena dienas.**

Attēls, kurā ir teksts, ekrānuzņēmums, fonts, cipars

Apraksts ģenerēts automātiski

**Studiju kursa SDSKC001 “Domāšanas sistemoloģija” eksāmenu grupas aizpildās studentu pieteikumu saņemšanas secībā**.

Īpašas nepieciešamības gadījumos var tikt organizētas ārpuskārtas eksāmenu grupas vai individuāla eksāmena kārtošana arī citā laikā. Īpašos gadījumos eksāmens var tikt kārtots bez mutiskas ziņojuma jeb prezentācijas, taču ziņojuma uzskates materiālam obligāti jābūt savlaicīgi iesūtītam kopā ar pētījuma pārskatu.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Attēls, kurā ir persona, oranžs

Apraksts ģenerēts automātiski

Lai mums visiem visi darbi labi sokas un labi izdodas! Cieņā, studiju kursa “Domāšanas sistemoloģija” autors un īstenotājs – Jūsu vispārizglītojošā zinātniskā pētījuma “Sistēmiskā domāšana” vadītājs, LU EZTF Fizikas nodaļas seniors otrajā bērnībā, emeritētais profesors Andris Broks